Serberne brukte lang tid til å vurdere planen før de forkastet den. De var misfornøyd med forbindelsen mellom Serbia og de serbiske områdene vest i landet. Brčko skulle etter planen styres av muslimer og kroater, mens serberne skulle ha en vei gjennom området. Øst-Bosnia skulle avstås til muslimene, men det området hadde serberne allerede tatt kontroll over i sin helhet.